86 บจ.มีดอกาสแจกปันผลระหว่างกาล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

“ชนิตร ชาญชัยณรงค์” ผู้ช่วยผู้จัดการ ตลาดหลักทรัพย์แห่งประเทศไทย แนะนำให้นักลงทุนมองหาโอกาสในช่วงนี้ เลือกเก็บหุ้นที่มีผลการดำเนินงานเติบโตดีและจ่ายเงินปันผลระหว่างกาลสูงๆ เพื่อซื้อดักการขึ้นเครื่องหมาย XD ผู้ซื้อไม่มีสิทธิรับเงินปันผลราวปลายเดือน ส.ค.นี้ 
ส่วนวิธีเลือกหุ้นเหล่านี้ ก็สามารถเฟ้นหาอย่างง่ายๆ ด้วยดูการจ่ายเงินปันผลกลางปีในอดีต ว่ามีสถิติการให้ผลตอบแทนแก่ผู้ถือหุ้นอย่างสม่ำเสมอหรือไม่เป็นสำคัญ
ทั้งนี้ ตลาดหลักทรัพย์ได้รวบรวมข้อมูลของบริษัทจดทะเบียน (บจ.) ในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) พบว่ามีบริษัททั้งหมด 86 แห่ง ที่มีการจ่ายเงินปันผลระหว่างกาลจากผลการดำเนินงานงวดครึ่งปีแรก 2 ปีติดต่อกัน (25512552) โดย บจ. ให้น้ำหนักแจกเงินปันผลกลางปีเฉลี่ยถึง 49% ของทั้งปี 2551 ส่วนกลางปี 2552 ให้น้ำหนัก 40% รวม 2 ปีเฉลี่ย 45% 
ตลาดหลักทรัพย์ยังพบว่ามี 10 บริษัท ที่ให้น้ำหนักการจ่ายเงินปันผลกลางปีไม่ต่ำกว่า 50% ของทั้งปี ยกตัวอย่างเช่น บริษัท เอส เอ็น ซี ฟอร์เมอร์ (SNC) ตอบแทนผู้ถือหุ้นกลางปี 2551 สูงถึง 67% ของเงินปันผลทั้งปี ส่วนกลางปี 2552 ให้สัดส่วน 57% บริษัท โรงพิมพ์ตะวันออก (EPCO) ให้น้ำหนัก 64% และ 59% และบริษัท ปูนซีเมนต์นครหลวง (SCCC) ให้ 59% และ 55% ตามลำดับ 
ขณะเดียวกันหมวดพลังงานและสาธารณูปโภคครองแชมป์จ่ายเงินปันผลระหว่างกาลสูงสุด รวมมูลค่า 39,871 ล้านบาท ในปี 2551 และจำนวน 28,935 ล้านบาท ในปี 2552 
ส่วน บจ. ขนาดใหญ่อยู่ใน SET 50 มีสัดส่วนการจ่ายเงินปันผลกลางปีโดยเฉลี่ย 80% ของมูลค่าการจ่ายเงินปันผลระหว่างกาลทั้งหมดของปี 2552 
สำหรับปีนี้ตลาดหลักทรัพย์ให้จับตาหุ้นในหมวดที่จะจ่ายเงินปันผลระหว่างกาลมากขึ้น เช่น หมวดธนาคารพาณิชย์ หมวดอาหารและเครื่องดื่ม หมวดพัฒนาอสังหาริมทรัพย์ และหมวดชิ้นส่วนอิเล็กทรอนิกส์ทั้งนี้ ณ วันที่ 7 ก.ค.ที่ผ่านมา มี บจ. จำนวน 14 บริษัท ได้ประกาศจ่ายเงินปันผลกลางปีนี้แล้ว คิดเป็นมูลค่าเงินปันผลรวม 11,652 ล้านบาท